Йоккха депресси

мини
Йоккха депресси (ингалсан маттахь Great Depression)- 1929-чу шеран эсаран-беттан (октябран) 24-чу дийнахь бирж йохарца Америкин Цхьанатоьхначу Штаташкахь йолаелла дуьненан экономикин кризис яра. Чекхъяьлла 1939-чу шарахь. Ма-дарра аьлча, ХХ-чу бӀешеран 30-гӀа шераш Йоккхачу депрессин мур лору.

Йоккха депресси уггар чӀогӀа Ӏоттаелла Америкин Цхьанатоьхначу Штатийн а, Канадан а, Сийлахь-йоккхачу Британин а, Германин а, Францин а, иштта а хаалуш яра кхечу пачхьалкхашкахь.

Дукхачу хьолехь зен хиллера индустрийн гӀалийн а, ткъа цхьайолчу пачхьалкхашкахь гӀишлош йоттар сецира. Хьашташ жимдаларца юьртабахаман сурсатийн мехаш шовкзткъа а (40), кхузткъа а (60) проценте охьадаьллера.

Цхьайолчу мехкашкахь, масала Россехь, «Йоккха депресси» билгало АЦШ-хь хиллачу экономин кризис юьйцуш бен ца лелайо.

 Йоккха депресси оьздангаллехь гайтар 

 Исбаьхьаллин литература 
Жайнаш

 1937-чу шарахь Джон Стейнбекас язйина «Дехкий а, нах а» (Of Mice and Men). Йоккхачу депрессин хенан хилларгаш.
 «ОьгӀазлонан хорханаш» (The Grapes of Wrath)- 1939-чу шарахь арахецна Джон Стейнбекан роман. 1940-чу шарахь цуьнан цӀapax фильм яккхира.
 «Вон мох» (инг. No Promises in the Wind) — 1970 шеран Айрин Хантан роман. Йоккхачу депрессин муьрехь Чикагор-шахьарера шин вешин-кхиазхойн кхерстарх лаьцна чулацам бу цуьнан.
 «Whistle Stop» кафе чохь кхерзина сийна памдораш- Флэгг Фэннин роман. Цхьана декъехь Йоккхачу депрессин хенах лаьцна дуьйцу романехь.

 Фильмаш 

 «ОьгӀазлонан хорханаш» (1940)- цхьаъ бен йоцу цӀарахчу романан экране хӀоттор.
 «Багер Вансан дийцар» (The Legend of Bagger Vance) Саванна цӀе йолу жимачу шахьарера гольфхонах лаьцна спортан драма ю. Йоккхачу депрессин хенаш чоьх хилларш дуьйцу романехь.
 «Карнавал»- Яьлла лелаш йолу цирках лаьцна америкин телевизионан сериал ю. Сериалехь хилларш Йоккха Депресси йолуш дара.
 «Бонни а, Клайд а» (Bonnie and Clyde) — гӀарабевлла америкин талорхой болу Бонних а, Клайдах а лаьцна фильм ю.
 «Кехатан бутт» (Paper Moon) режиссёр волу Богданович Питеран фильм ю, араяьлла 1973-чу шарахь.